Karolis Jovaišas

**Karolis Jovaišas** (1946 m. rugpjūčio 18 d. Raseinių apskrityje – 2025 m. vasario 6 d. Vilniuje) – Lietuvos teisininkas, kriminologas, teisėtyrininkas teoretikas, penalistas, konstitucinės teisės specialistas, pirmojo Lietuvos Respublikos Konstitucijos komentaro bendraautoris ir atsakingasis redaktorius, dalykinių teisės žurnalų redaktorius.

## Biografija
1962 m. baigė Raseinių vidurinę mokyklą, 1972 m. – teisės studijas Vilniaus universiteto Teisės fakultete, įgijo teisininko kvalifikaciją.
1982 m. Visasąjunginiame nusikalstamumo priežasčių tyrimo ir prevencinių priemonių rengimo institute (Maskva, Rusija) baigė aspirantūrą, apgynė teisės mokslų kandidato disertaciją, teisės mokslų kandidatas (laipsnis Lietuvoje buvo nostrifikuotas į socialinių mokslų daktaro laipsnį). 1993 m. Visasąjunginiame nusikalstamumo priežasčių tyrimo ir prevencinių priemonių rengimo institute apgynė teisės mokslų daktaro disertaciją, teisės mokslų daktaras (atitinka habilituoto daktaro laipsnį).

Nuo 1972 iki 1983 m. tardytojas, prokuroras, valstybės institucijų juriskonsultas. Nuo 1983 iki 1992 m. dirbo mokslinį darbą Teismo ekspertizės, Teisinės informacijos departamente, nuo 1990 m. – Teisės institute; Teisės instituto Kriminologinių tyrimų skyriaus vyresnysis mokslinis bendradarbis, iki 2003 m. rugsėjo mėn. Teisės instituto žurnalo „Teisės problemos" vyriausiasis redaktorius. Specializuoto teisės žurnalo „Verslo ir komercinė teisė" vyriausiasis redaktorius.

Įvairių teisėkūros bei kriminologinių tyrimų bei darbo grupių narys. Nuo 2006 m. lapkričio 10 d. darbo grupės teisės aktų ir jų projektų antikorupcinio bei kriminologinio vertinimo sistemai tobulinti ir jos veiksmingumui didinti narys, nuo 2000 m. kovo 22 d. darbo grupės Baudžiamojo kodekso projektui tobulinti narys.

## Darbai
;Monografijos, knygos, knygų žurnaliniai variantai
* Baudžiamųjų įstatymų komentaras (nusikaltimai nuosavybei, valstybės tarnybai, teisingumui, ūkininkavimo tvarkai, finansams; kartu su Jonu Misiūnu), „Verslo ir komercinė teisė“. 1999 m. Nr. 4-5 (298)
* Lietuvos Respublikos Konstitucijos komentaras 1 dalis. ats. redaktorius. (kartu su Genovaite Dambrauskiene ir kt.) Vilnius, Teisės institutas, 2000 m. (502)
* Lietuvos Respublikos Konstitucijos komentaras 2 dalis. Vilnius, Teisės institutas, 2002 m. (216)
* Žmogaus teisių katekizmas. Vilnius, Teisės institutas, K. Jovaišo personalinė įmonė, 2006 m. (218)
* Juridinės konsultacijos šeimos ir paveldėjimo klausimais. (kartu su Garmu, V. Gaiveniu ir A. Valiuliu), „Verslo ir komercinė teisė“. 2006 m. Nr. 4 (188)
* Juridinės konsultacijos sandorių ir prievolių teisės klausimais. (kartu su V. Gaiveniu ir A. Valiuliu), „Verslo ir komercinė teisė“. 2006 m. Nr. 5 (176)
* Liudijimų, sutarčių, kitų teisinių dokumentų pavyzdžiai. (kartu su V. Gaiveniu ir A. Valiuliu), „Verslo ir komercinė teisė“. 2002 m. Nr. 1 (215)
* Akcinių bendrovių įstatymo komentaras. Akcinės bendrovės steigimo sutarties, įstatų ir valdymo organų darbo reglamentų pavyzdžiai. Teisės aktai, reglamentuojantys akcinių bendrovių veiklą, „Verslo ir komercinė teisė“. 2001 m. Nr. 4-6 (942). Ats. redaktorius ir sudarytojas
* Viešųjų pirkimų įstatymo komentaras. Teisės aktai, reglamentuojantys viešuosius pirkimus, „Verslo ir komercinė teisė“. 2004 m. Nr. 4-5 (373). Ats. redaktorius ir sudarytojas.
* Didžioji darbo įstatymų knyga (kartu su G. Dambrauskiene), „Verslo ir komercinė teisė“. 2003 m. Nr. 2-3 (612). Ats. redaktorius ir sudarytojas
* Susistemintas teisės aktų rinkinys privalomojo ir savanoriškojo socialinio draudimo klausimais (kartu su L. Palšmitiene), „Verslo ir komercinė teisė“. 2001 m. Nr. 1-3 (712). Ats. redaktorius ir sudarytojas.
* Susistemintas teisės aktų rinkinys bankų veiklos ir piniginių atsiskaitymų klausimais, „Verslo ir komercinė teisė“. 1996 m. Nr. 4-6 (641). Ats. redaktorius ir sudarytojas.
* Įmonių bankroto įstatymo ir įmonių restruktūrizavimo įstatymo komentarai. Susistemintų teisės aktų rinkinys įmonių bankroto ir įmonių restruktūrizavimo klausimais (kartu su J. Bivainiu), „Verslo ir komercinė teisė“. 2002 m. Nr. 2-3 (482). Ats. redaktorius ir sudarytojas
* Susistemintas teisės aktų rinkinys prekių importo, eksporto ir tranzito klausimais, „Verslo ir komercinė teisė“. 1998 m. Nr. 4-6. 1-2 dalys (1501). Ats. redaktorius ir sudarytojas.

## Šaltiniai